*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*153. számú előterjesztés*

Bátaszék Város Önkormányzat Képviselő-testületének 2021. augusztus 25-én

 16 órakor megtartandó ülésére

Tájékoztató a BÁT-KOM 2004 Kft. 2021. évi üzleti tervénekelső féléves teljesüléséről

|  |
| --- |
| **Előterjesztő:** Pap Péter ügyvezető**Készítette** . Pap Péter ügyvezető**Törvényességi ellenőrzést végezte:** ----**Tárgyalja:** Pénzügyi és Gazdasági Bizottság: 2021. 08. 24.Felügyelő Bizottság |

***Tisztelt Képviselő- testület!***

A BÁT-KOM 2004 Kft. féléves beszámolója

A gazdasági társaság ez évi üzleti tervét januárban, alapos tervezés alapján igyekeztünk összeállítani. Az év első részében egy komolyabb műszaki probléma jelentkezett (ISEKI), melynek megoldása a második félévre eső időszakban történt meg. Egyéb, nagyobb volumenű kiadást generáló műszaki probléma nem merült fel, az elöregedett géppark folyamatos karbantartásával és javításával el tudtuk látni feladatainkat.

Az országban kialakult járványhelyzet a működésünkben nem okozott komolyabb, meglepetésszerű problémákat, csupán az oktatás újabb átszervezése okozott kisebb bevétel csökkenést a takarítási tevékenységünk területén. A sportcsarnok iskola általi használata esetében átszervezést igényelt, hogy minden használható helyiséget öltözővé alakítottunk.

Az uszoda esetében a félévre szóló teljes leállás pénzügyileg pozitív hatást generált a megfelelő intézkedések bevezetése okán. A költségek csökkentése céljából átszervezésre került a személyi állomány. A leállás alatt elvégeztük az idei évre tervezett karbantartási feladatokat.

A takarítási bevételek csökkenése miatt ezen a területen is jelentős személyügyi intézkedések meghozatalára volt szükség, melyek következtében e tevékenység is elfogadható eredménnyel zárta a félévet.

Az Önkormányzattól kapott feladatok mellett nem sikerült teljes mértékben teljesíteni időarányosan az építési vállalkozási bevételeket. A beszámoló adatai az építőipari tevékenység tekintetében nem adnak teljes képet az áthúzódó számlázás végett. Az uszoda tekintetében jelentkező eredmény a második félévre szükséges tartalék összege, mert az önkormányzati finanszírozás havi egyenlő részletekben történik.

A szerződéses feladatainkat rendben elláttuk.

A gazdálkodás nagy részben követi az üzleti tervet, jelenleg nem tartom szükségesnek az éves terv változtatását.

Kérem a Tisztelt Képviselő-testületet, hogy a féléves beszámolót elfogadni szíveskedjen.

**H a t á r o z a t i j a v a s l a t :**

**BÁT-KOM 2004. Kft. 2021. évi féléves beszámolójának elfogadására**

Bátaszék Város Önkormányzatának Képviselő-testülete, mint a BÁT-KOM 2004. Kft tulajdonosa - e jogkörében eljárva - a Kft. 2021. évi féléves beszámolóját elfogadja.

*Határidő:* 2021. augusztus 31.

*Felelős:* Kondriczné Dr. Varga Erzsébet jegyző

(a határozat megküldésért)

*Határozatról értesül:* BÁT-KOM 2004. Kft.

 Bátaszéki KÖH pénzügyi iroda

 irattár